1.खफ्रि: दुब्लिआव दैज्लां बोथोराव खामानि मावनाय समाव अखा-बांखानिफ्राय बारग’नो खर’निफ्राय बिखुंथिं आलायनानै हमग्रा आग्जुखौनो खफ्रि होन्ना बुङो। बेखौ औवा खाथिजों 2 खावसे एबा बेनि बांसिन फुट गुवार आरो 4 फुटसो गोजौ हेबनाय जायो। खर’ बाहागोआव बोखांनानै जंब्लित बानायो।गंसे खफ्रिनि थाखाय जरासे हेबनांगौ जायो। गेजेराव लाइहुलाय बिलाइखौ माखासे सान दैआव सोमनानै बेखौ गेजेराव बनानै जिं जिं खामिजों खाथाबनाय जायो। खफ्रिआव मोन्नै आयथिं होदेरनाय थायो आरो खर’ सिङाव खर’आव आलायनो दुरुं हेबनाय थायो।